Dobrý deň, prosím Vás o informáciu, akým spôsobom zmluvou, dohodou, čestným prehlásením?, ošetriť situáciu, ku ktorej došlo. Babka mi podpísala výpoveď zo zmluvy so sporením, kde peniaze mali byť prevedené na môj účet. Pani bola u nej doma, nakoľko babka bola ležiaca. Pani papier stratila a peniaze zo sporenia idú do dedičstva a ja dedičom nie som. Pani si uznala chybu a v prípade, že dediči sa nezrieknu týchto zdedených peňazí, je ochotná mi ich uhradiť ona. Akým spôsobom ošetriť tento jej sľub, aby sa tak naozaj stalo. Ďakujem za odpoveď.
Dobrý deň.
V prvom rade je potrebné uviesť, že po poručiteľovi predmet dedičstva dedia dedičia a nie je možné sa vzdať časti dedičstva v prospech osoby, ktorá nie je dedičom. Dedič sa môže vzdať len celého dedičstva a preto finančné prostriedky zo sporenia bude musieť niektorí z dedičom zdediť.
V zmysle § 585 Občianskeho zákonníka dohodou o urovnaní môžu účastníci upraviť práva medzi nimi sporné alebo pochybné. Dohoda, ktorou majú byť medzi účastníkmi upravené všetky práva, sa netýka práv, na ktoré účastník nemohol pomýšľať.
V zmysle § 55 Občianskeho zákonníka ak niekto uzná písomne, že zaplatí svoj dlh určený čo do dôvodu aj výšky, predpokladá sa, že dlh v čase uznania trval. Pri premlčanom dlhu má také uznanie tento právny následok, len ak ten, kto dlh uznal, vedel o jeho premlčaní.
Na základe vyššie uvedených ustanovení zákona by som to riešila spísaním dohody o urovnaní, do ktorej by som zahrnula aj uznanie dlhu. Avšak odporúčam pri jej vypracovaní obrátiť sa na advokáta, ktorý ju spíše kvalifikovaným spôsobom.
Nenašli ste odpoveď na svoju otázku? Vyhľadajte ju:
V prípade doplňujúcej otázky vyplňte formulár nižšie: